Politici privind  irigaţiile în Franţa, Italia, Spania şi Statele Unite ale Americii

Franţa

Agricultura şi silvicultura acoperă 85% din suprafaţa totală a terenurilor din Franţa. Ca urmare, acest sector exercită o presiune puternică asupra calităţii resurselor naturale, a biodiversităţii şi a peisajului. La sfârşitul anului 1995, în Franţa existau 734.800 ferme, cu 66.000 mai puţine decât în 1993. Începând din 1970, suprafaţa totală utilizată în agricultură a fost în scădere, cu o medie de 100.000 de hectare pe an, dar dimensiunea medie a exploataţiilor agricole a crescut. În ciuda diminuării suprafeţelor de teren utilizate pentru agricultură, volumul producţiei a crescut de la an la an.
Irigaţiile agricole reprezintă principala sursă a consumului de apă, estimate la circa 33,1 miliarde m3/an.

Modelele de irigare reflectă trei situaţii distincte: 

- Zonele mediteraneene, bazate pe subvenţiile colective cu sisteme de irigare publice pentru culturilor de fructe şi legume, care beneficiază de un sprijin redus al Pactului Agricol Comun (PAC); 

- Zonele Centrale şi de Est / Alsacia şi Poitou-Charentes - regiuni cu sisteme individuale de irigare, în general, în care costurile de investiţii sunt, în principal, suportate de către agricultori, dar culturile sunt subvenţionate PAC; 

- Zonele de Sud-Vest, care dispun de sisteme combinate (individuale / colective, publice), cu acces la apă şi culturi relativ bine subvenţionate.

Franţa are cea mai mare creştere a zonelor irigate din toate statele membre ale UE, în valoare totală de  25.000 ha / an între 1961 şi 1980, 48.000 ha / an între 1980 şi 1996,  atingând un maxim de 59.000 ha / an în anii 1990. Cea mai mare creştere a fost în Poitou – Charentes, regiune în care suprafeţele irigate au crescut de zece ori pe parcursul perioadei 1961-1996. 

Creşterea suprafeţelor irigate s-a realizat în paralel cu schimbările tipurilor de culturi. În 1975, 41% din terenurile irigate au fost folosite pentru grădini, horticultură şi livezi. Această cifră a scăzut la 27% până în 1995. 43% din terenurile irigate sunt acum folosite pentru cultivarea porumbului, boabelor de soia şi de floarea soarelui. A existat o legătură între aceste tendinţe şi diversele regimuri de sprijin comunitar, în care Franţa a aplicat 
producţiile în funcţie de politica PAC pentru culturile irigate şi neirigate, stimulând astfel irigaţiile.
Orice proprietar de pământ care doreşte să irige terenurile agricole trebuie să obţină o autorizaţie, care specifică cantitatea de apă pe care urmează să o utilizeze şi sursele acesteia. Autorizaţiile pot fi individuale sau colective, cum ar fi Asociaţiile Sindicale Autorizate (ASA) sau companiile organizate la nivel regional precum Societăţile de Amenajare Rurală (SAR)
Asociaţiile sau companiile care au fost autorizate trebuie să satisfacă interesul public privind uzul şi managementul apei, precum şi pe cel ale membrilor-irigatori. ASA sunt, în general, responsabile pentru suprafeţe relativ restrânse de teren şi cu un număr de membri de ordinul zecilor în fiecare asociaţie. Una dintre responsabilităţile lor este de a administra apa membrilor cotizanţi. Cu toate acestea, cu respectiva cotizaţie adesea nu reuşesc să acopere mai mult decât costurile în curs de desfăşurare ale ASA şi, astfel, oferă puţine stimulente pentru creşterea eficienţei irigaţiilor. 

SAR sunt o creaţie mai recentă decât ASA, şi acestora le sunt concesionate pentru 75 ani drepturile de gestionare a apei şi de distribuţie de servicii pentru o varietate de membri utilizator, fie că este vorba de persoane fizice, colectivităţi locale sau de utilizatori industriali. Cu toate acestea, precum companiile private, principalul lor obiectiv este de a acoperi costurile financiare proprii. Exista trei SAR în Franţa, în prezent, în Provence, Bas Rhone-Languedoc şi  Coasta Gascogne. Aceştia dispun utilizarea apei pentru irigaţii printr-o varietate de taxe pentru utilizatori.
Pentru supravegherea strategică de gestionare a apei, Franţa este împărţită în şase mari bazine, pentru fiecare existând un Comitet al Bazinului, cu responsabilitatea de a se asigura că utilizarea apei se realizează atât în interesul diferiţilor utilizatori, cât şi al statului şi mediului înconjurător, în general. Agenţiile de apă sunt agenţiile executive ale acestora. Agenţiile trebuie să aibă în vedere scopurile necomerciale ale resurselor de apă şi să ia măsuri pentru a rezolva problemele privind calitatea apei şi cantitatea de apă, conflictele privind uzul apei şi repartizarea resurselor între utilizatori. Fondurile lor provin din taxe suplimentare numite redevenţe şi care sunt percepute de la toţi utilizatorii de apă. O redevenţă pentru poluare este legată de impactul poluării pentru diferiţii utilizatori, iar o 
altă resursă de redevenţă se referă la efectul probabil al unui anumit  consum de apă cu privire la cantitatea şi rata de reînnoire a resurselor naturale în sine. 

Politica apei este fondată pe două principii cheie: pe gestionarea integrată a apei şi pe principiul consumatorul poluator plăteşte.

Încă de la începuturile lor, în 1964, agenţiile de apă stabileau programele plurianuale de interventie, care puneau în aplicare liniile directoare ale politicii naţionale a apei. Există şase programe diferite adaptate la nevoile fiecărui bazin, dar în cadrul aceleeaşi politici de gestionare a apei. 

Din ianuarie 2007, agenţiile de apă au intrat într-o nouă perioadă de intervenţie de şase ani. Prin aceste programe, agenţiilor de apă le revine o responsabilitate mărită pentru punerea în aplicare a noii legi privind apa şi mediile acvatice, Legea nr.2006-1772 din 30 decembrie 2006. Pentru următorii şase ani, agenţiile trebuie să împartă 11.6 miliarde de euro astfel încât să poată îndeplini două obiective majore: să recupereze întârzierile acumulate privind punerea în aplicare a directivei privind apele reziduale urbane, precum şi punerea în aplicare a directivei-cadru privind gestionarea integrată a apei, astfel încât până în 2015 să se ajungă la o stare ecologică bună. 

Între timp, aceste programe trebuie să permită agenţiilor de apă să asigure protecţia resurselor şi dezvoltarea durabilă a activităţilor economice legate de apă. Prin urmare, acestea ar trebui să îşi intensifice eforturile în procurarea apei de băut, prin sprijinirea comunităţilor pentru a finaliza instalarea sistemelor de protecţie a perimetrului de captare. Ei vor lupta, de asemenea, în mod activ, împotriva poluării difuze prin iniţierea de acţiuni regionale şi pentru a asigura utilizarea adecvată a resurselor, în conformitate cu planul de management al deficitului de apă, inclusiv dezvoltarea de soluţii inovatoare şi de mobilizare a noilor resurse. Prin urmare, este planificat a se dedica 5.3 miliarde de euro pentru epurarea apei menajere, 1.2 miliarde de euro pentru procurarea apei potabile, 1 miliarde de euro pentru gestinarea mijloacelor, 0,8 miliarde pentru epurările apelor reziduale industriale, 0.6 miliarde pentru gestionrea resursele de apă şi 0,3 miliarde de euro pentru poluările agricole. 

În confirmitate cu noua Lege a apei, principiul "apa plăteşte apa" va sta la baza finanţării agenţiilor de apă. Ca urmare, programele de acţiune vor fi finanţate în întregime cu banii provediţi din taxele plătite agenţiilor, de către utilizatorii de apă, în funcţie de volumul de apă care îl colectează şi consumă şi nivelul de poluare care derivă din aceasta. În această privinţă, noua Lege a apei a introdus taxe noi, în special pentru pescari, substituind taxa piscicolă şi pentru agricultorii care acum plătesc agenţiilor fiscale, în general, pe activităţi poluante cu ar fi utilizarea pesticidelor. S-a introdus, de asemenea, o taxă modulară bazate pe utilizarea apei (apă potabilă, de răcire a centralelor, industrie, irigaţii), precum şi în funcţie de starea resurselor. 
Repartiţia sumelor, pe regiuni, pentru perioada 2007-2012 s-a realizat în funcţie de numărul de utilizatori.
Italia
În Italia există o diversitate a peisajului şi a ecosistemelor, care este în parte datorată precipitaţiilor şi condiţiilor climatice. Ploaia este relativ abundentă, cu o medie de 1.000 mm/an, dar repartizată în în mod egal pe sezoane şi regiuni. Între regiuni există diferenţe semnificative, în special între zonele puternic industrializate din nordul ţării şi cele mai sărace din sud: două treimi din resursele de apă subterane se află în nordul ţării.
Necesarul de apă estimat este de circa 53,5 m3/an, cu circa 30% mai mult decât în anii ’80, 15% din această creştere fiind în sectorul agricol. Aproximativ 66% din apa folosită în irigaţii provine din râuri, 6% din rezervoare şi 28% din fântâni, izvoare şi alte puncte de apă. În Italia irigaţiile sunt permanente. Pentru nordul Italiei sursa principală de apă este în cea mai mare parte subterană, iar pentru sud sursa de apă este din apele de suprafaţă.
Ministerul Mediului este responsabil pentru gestionarea apei. Guvernul regional emite legislaţia din domeniul managementului apei, monitorizează resursele de apă şi întomeşte inventarul acestora, are obligaţia de a formula planul regional de purificare a apei şi de a stabili priorităţile privind investiţiile în aprovizionarea cu apă şi tratamentul apelor uzate. 
Guvernul provincial emite autorizaţii pentru evacuarea apelor reziduale şi verifică respectarea prevederilor privind deversarea în apele naturale, prin monitorizare şi registre ale deversărilor.
Există, de asemenea, unele organisme active în domeniul managementului resurselor de apă. Legea 183/1989 cu privire la gestionarea şi conservarea solurilor  defineşte trei tipuri de bazine hidrografice şi mandatatează înfiinţarea unor autorităţi ale bazinelor hidrografice. Există şase bazine naţionale, 15 bazine regionale şi 17 bazine inter-regionale. Rolul acestor autorităţi este de a coordona utilizarea apei şi conservarea terenului corespunzător. Există de asemenea consorţiile de drenaj şi irigaţii şi consorţiile apelor de munte. Acestea sunt organisme publice aflate sub control regional, care pot să prezinte propuneri de lucrari către autorităţile bazinelor hidrografice.
	Regiunea
	Sup. territoriale
ha. 
	Sup. consorţiilor
ha. 
	%

	Piemonte
	2.539.894
	426.399
	18,20

	Valle d'Aosta
	326.226
	-
	-

	Lombardia
	2.385.855
	1.220.490
	51,15

	Trentino A.A.
	1.361.831
	15.563
	1,14

	Veneto
	1.836.456
	1.169.567
	63,68

	Friuli V.G.
	784.413
	338.980
	43,21

	Liguria
	541.797
	3.506
	0,01

	Emilia R.
	2.212.318
	2.212.318
	100,0

	Toscana
	2.299.248
	820.435
	35,68

	Umbria
	845.604
	306.406
	36,23

	Marche
	969.342
	807.936
	83,34

	Lazio
	1.720.274
	1.526.981
	88,76

	Abruzzo
	1.079.413
	685.371
	63,49

	Molise
	443.764
	94.867
	21,37

	Campania
	1.359.533
	458.645
	33,73

	Puglia
	1.935.725
	1.737.892
	89,77

	Basilicata
	999.227
	407.446
	40,77

	Calabria
	1.508.032
	894.825
	59,33

	Sicilia
	2.570.723
	1.339.896
	52,12

	Sardegna
	2.408.989
	950.433
	39,45

	ITALIA
	30.128.664
	15.453.956
	51,29


	INFRASTRUCTURA CANALELOR GESTIONATE DE CONSORŢIILE DE REABILITARE ŞI IRIGAŢII
	NORD
	CENTRU
	SUD
	ITALIA

	Canalele Consorţiilor (Km):
irigaţii
uz divers
tuburi de irigaţii
Total 
	
25.099
33.156
33.227
11.229
102.711
	
8.343
1.368
482
4.451
14.644
	
22.099
16.134
140
38.809
77.182
	
57.543
50.656
33.829
54.489
196.517

	Lucrări diverse:
margini (km)
baraje:
plante:
- n.
- mc/s
- Kw 
	
3.626
15.538

474
2.692
173.085
	
3.053
5.856

80
316
18.476
	
10.243
12.354

77
264
14.802
	
16.932
33.759

631
3.272
204.443

	Lucrări de întreţinere pentru irigaţii:
bazine:
- n.
- mc (milioane)
traverse (n.)
	

83
507
488
	

48
34
38
	

433
1.928
137
	

364
2.475
663

	Instalaţii de pompare:
- n.
- mc/s
- Kw
	
599
858
112.816
	
88
51
24.571
	
410
1.329
79.210
	
1.097
2.435
216.597

	Altre lucrări:
drumuri (Km)
apeducte rurale:
- n.
- l/s
instalaţii de producere a energiei:
- n.
- Kw
	
4.075

245
872

188
39.957
	
2.763

181
478

1
300
	
9.015

261
984

3
4.300
	
15.853

697
2.135

112
38.567


Spania
Cadrul legal:
· Legea nr. 2/2008 cu privire la bugetul general al statului pentru anul 2009

· Legea nr. 10/2001 – cu privire la Planul hidrologic naţional

· Legea nr. 8/1996 – prin care se adoptă măsuri urgente pentru înlăturarea efectelor secetei

· Legea nr. 8/1984 – cu privire la reforma agrară

· Legea din 20 iulie 1955 cu privire la conservarea şi ameliorarea terenurilor agricole

· Decretul regal nr. 1541/1994 que proroga el Real Decreto nr. 134/1994, prin care se adoptă măsuri administrative speciale pentru gestionarea resurselor hidrice
· Decretul regal nr. 678/1993 cu privire la lucrările de îmbunătăţire şi modernizare a lucrărilor de irigaţii
· Decretul nr. 118/1973 – prin care se aprobă textul Legii de reformă şi dezvoltare agrară

· Planul naţional de irigaţii 2009 
Reglementările cu privire la îmbunătăţirile funciare şi planurile referitoare la administrarea terenurilor agricole sunt, în general, de competenţa comunităţilor autonome, Spania caracterizându-se printr-un nivel ridicat de descentralizare.

Exploataţiile agricole care beneficiază de asigurări în domeniul agricol au la dispoziţie şi un credit extraordinar acordat Entităţii statale pentru asigurările agricole.

Programele de îmbunătăţiri funciare beneficiază şi de finanţare comunitară, conform prevederilor Politicii agricole comune.

Prin Legea nr. 8/1996
 s-au instituit mijloace de sprijin şi acordare de ajutor titularilor de exploataţii agricole situate pe teritoriul comunităţilor autonome care au suferit de pe urma scăderii resurselor de umiditate din sol. Ajutoarele sunt destinate şi realizării de investiţii în infrastructură, în vederea modernizării şi îmbunătăţirii asigurării şi gestionării resurselor de apă.

Art. 2.1 al legii prevede efectuarea, cu caracter de urgenţă, a lucrărilor necesare pentru a construi puncte de livrare a apei către exploataţiile agricole şi zootehnice afectate de lipsa apei – caracterul de urgenţă este în conformitate cu art. 61 paragraful (a) al Legii reformei şi dezvoltării agrare (publicată în BOE nr. 30 din 3 februarie 1973), aprobată prin Decretul 118/1973.

În scopul facilitării livrării apei spre zonele afectate se instituie o „linie de ajutoare” pentru achiziţionarea echipamentelor necesare (art. 2 paragraful 2).

Ajutoarele sunt asigurate prin intermediul comunităţilor autonome.

Plata pentru utilizarea apei este reglementată prin lege.

Ministerul pentru agricultură, pescuit şi alimentaţie va adopta măsurile necesare pentru a plăti, în avans, exploataţiilor agricole afectate 50% din suma solicitată, de îndată ce se întocmeşte documentaţia necesară prezentată de către comunităţile autonome (art. 6 paragraful 1).

Ajutoarele acordate de către minister nu vor avea o dobândă mai mare de 6% (art. 6 paragraful 3).

Art.8 paragraful 1 stabileşte priorităţile în distribuţia resurselor de apă disponibile pentru irigat:
1) culturi permanente;
2) culturi de interes social, cu accent pe cele mici consumatoare de apă.

Pentru îmbunătăţirea aprovizionării cu apă şi administrării instalaţiilor de irigat, Ministerul pentru agricultură, pescuit şi alimentaţie este autorizat să stabilească măsurile cu caracter de urgenţă – în conformitate cu art. 73 din Legea nr. 13/1995 cu privire la contractele administraţiilor publice. Aceste lucrări sunt de interes general, în conformitate cu art. 62 din Legea pentru reformă şi dezvoltare agrară (art. 9 paragraful 2).

Sunt declarate de interes general lucrările de instalare a sistemelor de administrare, control şi contorizare a apei pentru irigaţii (art. 10 paragraful 1).

Conform art. 65 al legii reformei şi dezvoltării agrare, sunt considerate lucrări complementare acele lucrări de îmbunătăţire a condiţiilor de mediu care asigură viabilitatea zonei irigate.

Participarea financiară a administraţiilor publice la aceste lucrări poate ajunge la 60% din suma necesară în urma unui acord încheiat, în acest sens, cu comunităţile autonome. Creşterea acestei participări se poate aplica subvenţiilor directe sau bonificaţiilor pentru dobânzile la credite (art. 10 paragraful 2).

Paragraful 3 al art. 10 din Legea nr. 8/1993 introduce modificări la Decretul regal nr. 678/1996 cu privire la lucrările de îmbunătăţire şi modernizare a lucrărilor de irigaţii, după cum urmează:

– limita de 500 de hectare, stabilită în art. 2 al decretului menţionat, se reduce la 250 ha. Pentru comunitatea autonomă a arhipelagului Canarelor este în vigoare o legislaţie specifică.

Pentru realizarea obiectivelor şi lucrărilor prevăzute de Legea nr. 8/1996 se acordă credite speciale (art. 11) prin buget.

Creditele extraordinare care se acordă din bugetul de stat, vor fi finanţate din resurse provenind din datoria publică. Aceste credite extraordinare se reflectă în bugetul organismelor autonome (art. 11 paragrafele 3 şi 4).

În Legea nr. 2/2008 cu privire la bugetul general al statului (Ley de Presupuestos generales del Estado para el año 2009
), la capitolul agricultură, pescuit şi alimentaţie, sunt prevăzuţi 8.861.085,91 mii de euro.

Pentru programul “Gestionarea resurselor hidrice pentru irigaţii” sunt prevăzuţi 228.850,11 mii de euro.

În Legea nr. 8/1984
 cu privire la reforma agrară este prevăzut faptul că transformarea unei zone irigabile presupune crearea infrastructurii necesare transportului şi utilizării apei în zona respectivă (art. 43.1).

Titularul exploataţiei agricole irigate are obligaţia de a realiza lucrările de întreţinere necesare irigaţiei (art. 44).

Acţiunile în zonele secetoase se vor efectua respectând aceleaşi norme ca şi pentru zonele irigabile din comunitatea autonomă, în conformitate cu Planul corespunzător de transformare a zonei, ţinând cont de legislaţia în domeniu, la nivelul statului (art. 45).

În ultimii 5 ani au fost ameliorate 64% din suprafeţele irigate, folosindu-se cele mai avansate tehnologii.

Sunt irigate 85% din suprafeţele cultivate cu măslini şi viţă de vie, 50% din suprafeţele grădinilor de legume şi 60% din suprafaţa cu livezi.

Suprafeţele pe care sunt culturi de zarzavat, sunt irigate gravitaţional şi prin aspersiune. Aspersiunea se utilizează şi pentru suprafeţele cultivate cu tuberculi şi plante industriale.

În culturile de cereale şi plante furajere predomină irigaţia gravitaţională (60%).

Andalucίa are cea mai mare suprafaţă irigată (45% din totalul Spaniei). Aspersiunea este concentrată în Castilla şi Andalucίa (70%), iar metoda gravitaţională se utilizează în principal în Aragόn şi Andalucίa.

Apa folosită la irigaţii poate fi de suprafaţă sau de adâncime, în funcţie de configuraţia hidrografică a zonei.

Suprafaţa irigată (3.344.637 ha) reprezintă 7% din suprafaţa naţională şi 13% din suprafaţa agricolă utilă. După decretele de transfer al competenţei în domeniul reformei şi dezvoltării rurale, comunităţile autonome au irigat 95.000 ha. Din 1.280.000 ha irigate prin iniţiativă privată, 115.000 ha au primit alimentare publică cu apă.

Teritoriul naţional a fost împărţit în 811 zone de irigat.

În Planul naţional de irigaţii 2009
, sunt prezentate sintetic, pentru fiecare comunitate autonomă, suprafaţa irigată în funcţie de provenienţa apei (de suprafaţă, subterană, reciclată, prin desalinizare) şi sistemul de irigare (gravitaţional, prin aspersiune, localizat).

În funcţie de disponibilităţile de apă, se disting 4 categorii:

1) suprafeţe supradotate – în care disponibilităţile depăşesc cu 10% cererea;

2) suprafaţe dotate – în care livrarea este situată între 90% şi 100% din cerere;

3) suprafeţe uşor subdotate – când livrarea se situează între 75% şi 90% din cerere;

4) suprafeţe subdotate – când disponibilităţile se situează sub 75% din cerere.
Tariful pentru livrarea apei poate fi în funcţie de suprafaţa irigată, de volumul de apă consumat, sau după o formulă mixtă, stabilită prin lege. În prezent, pe 82% din suprafaţa irigată, plata se face în funcţie de suprafaţă, pe 13% după volumul de apă consumat, iar pe 5% după formula mixtă.

Statele Unite ale Americii
Cadrul legal:

National Reclamation Act of 1902

National Environmental Policy Act

Surface Minning Control and Reclamation Act
În Statele Unite, irigaţiile reprezintă fundamentul dezvoltării agriculturii vestice, încă din secolul al nouăsprezecelea
. Exploatarea excesivă a resurselor de apă, pentru agricultură şi risipa sunt motivele pentru care supraaglomerările urbane sunt acum ameninţate, în partea de vest. Motivele acestui fenomen nu sunt doar cele legate de schimbările climatice, pentru că volumul de apă consumat nu este prea important, ci se referă, mai degrabă, la tehnicile utilizate (recurgerea masivă la irigarea ineficace) şi costul redus al apei care nu determină agricultorii să economisească. Oficialii americani fac eforturi mari pentru a schimba comportamentul agricultorilor care cu greu pot accepta aceasta, în condiţiile politicii agricole americane.
În perioada 1992-2000, unele state vestice au cunoscut un anumit declin în ceea ce priveşte suprafeţele irigate (în Montana au scăzut cu 1,7% pe an, în Wyoming cu 2,9%) iar în altele s-au observat creşteri semnificative (California cu 3,7% pe an, Texas cu 3,5% pe an). Agricultura cu ajutorul irigaţiilor este în curs de dezvoltare în est, în jurul marilor oraşe, dar şi în vest. În anul 1974 terenurile irigate, în California, Idaho, Colorado, Nebraska şi Texas au reprezentat 58,3% din toate terenurile irigate din Statele Unite. În anul 2000, terenurile irigate din aceste cinci state încă reprezintau 51% din suprafaţa irigată. 
Consumul de apă pentru agricultură este masiv în zona vestică, în special în California (70.1 miliarde m3), Idaho (43 miliarde m3) şi Colorado (29,4 miliarde m3), reprezentând o cotă importantă din consumul total de apă. Irigaţiile absorb circa 84,5% din totalul de apă consumat din Statele Unite.

Agricultura nu este singura problemă: politica de aprovizionare a unor oraşe mari, inclusiv în Los Angeles şi San Francisco, a dus la inundarea unor văi pentru construcţia de apeducte şi rezervoare (apeductul Hetch Hetchy pentru San Francisco, 1934). Cele două apeducte din Los Angeles au deturnat 90% din râul Owens, a secat Lacul Owens (280 km²) din 1913 în 1926, şi practic a distrus Lacul Mono (de la 223 km²  în 1941 la 148.7 km² în 1982). Cu toate acestea, amenajările destinate agriculturii au avut un impact semnificativ. După punerea în aplicare a  Proiectului privind apa pentru Statul California - un proiect semnificativ pentru dezvoltarea  irigaţiilor în Valea Centrală. Lacul Tulare, care avea o suprafţă de1967 km² în 1862) a fost complet secat, începând cu anul 1935, din cauza culturilor de bumbac. Râul Colorado, a cărui volum anual este de aproximativ 18.5 miliarde de metri cubi, este mai mult decât un firicel atunci când trece graniţa mexicană. Prin Tratatul din 1944, Statele Unite şi-a asumat obligaţia de a furniza un flux minim de 1.86 miliarde de metri3.  Aproape 90% din debitul râului este consumat în Statele Unite. 

Bazinul Ogallala din Preeria de vest este supraexploatat. Ogallala furnizează apa pentru 20% din terenurile irigate în Statele Unite. Exploatarea sa se ridică  la 12 miliarde m3 pe an, datorită preţului foarte mic, care nu determină conservarea resurselor. În anii ‘80, nivelul apei subterane a scăzut cu aproximativ 15 cm pe an. În 1994, declinul s-a accelerat, nivelul său ajungând să scadă între 60 cm si 1 m iar de atunci a continuat  să scadă cu circa 1 m pe an. Acesta este un fenomen paradoxal, deoarece în zonă suprafeţele irigate au scăzut din 1978, de la 5.2 milioane ha, în 1988, suprafaţa irigată  scăzuse deja cu 20%, ajungând la 4.16 milioane ha, şi tendinţa sugerează o reducere totală cu aproximativ 40%, până în 2020. De fapt, după anul 1992, rata de pompare s-a accelerat, din cauza precipitatiilor reduse şi preocupării exploatatorilor de a minimiza riscul de eşec al culturilor. La rata actuală de pompare, masa de apă din Ogallala, mult timp considerată ca fiind inepuizabilă, se va epuiza în termen de 30 la 100 de ani.  În Texas, nivel mai redus al resurselor de apă  presupune abandonarea terenurilor irigate la o rată de 1% pe an. În regiunea Wichita, Kansas, suprafaţa irigată a scăzut de la 400 de km², în 1980, la mai puţin de 160 km², în anul 2001. Lipsa apei îi determină pe agricultori să-şi abandoneze fermele sau să recurgă la creşterea animaleloor sau la agricultura neirigată (dry-farming), randamentele fiind derizorii. Guvernele locale au în vedere finanţarea pentru agricultorii care adoptă sistemul de irigare prin picurare, dar şi pentru cei care doresc să renunţe la drepturile lor de pompare a apei. 

Politica agricolă americană îşi are rădăcinile în anii 1930, când agricultorii erau pretutindeni săraci iar comunităţile rurale erau centrate pe agricultură. În perioada preşedinţiei lui Roosevelt au fost dedicate mai multe programe Departamentului pentru Agricultură. Multe măsuri adoptate la acea dată sunt în vigoare şi astăzi. Este cazul “plaselor de siguranţă", care corespund oarecum unui venit minim. Aceste subvenţii sunt destinate reducerii riscului pentru producători, prin stabilirea preţurilor minime, diferenţa dintre preţul de piaţă fiind acoperită de stat ("deficiency payments"). Acest sprijin privind preţul a fost însoţit de reducerea ofertei (controlul suprafeţelor), precum şi de depozitarea publică a excedentului, când preţurile se situează sub un preţ minim. Legislaţia succesivă  a introdus diverse variante ale acestui principiu, în funcţie de situaţia pieţei. 
Odată cu reconstrucţia europeană şi începutul anilor ‘70, preţurile mondiale au crescut iar Statele-Unite îşi pierd temporar, în domeniul politicii agricole, caracterul său protecţionist, deoarece contextul economic mondial permite agricultorilor să profite de condiţiile de piaţă favorabile. În general politica statului în domeniul preţurilor a constat în limitarea suprafeţelor cultivate, astfel încât să se limiteze oferta. La mijlocul anilor ‘80, pieţele mondiale au cerut guvernului din perioada preşedinţiei lui Ronald Reagan să renunţe la intervenţionism. Ajutorul statului făcea ca excedentul să fie vărsat către pieţele străine. În 1985 legislaţia introduce un sistem de calcul al preţurilor bazat pe producţia de referinţă. Această legislaţie s-a mai modificat în 1990 şi 1997, dar sistemele de asigurare ale culturilor - puternic subventionate de stat - se înmulţesc şi au efectul de a încuraja fermierii să mărească producţia. Pe de altă parte, prevederile privind preţul de referinţă rămân neîndeplinite. În anii ’90 agricultorii primesc subvenţii din cauza unor circumstanţe politice. Aceste plăţi (plăţile de urgenţă pentru a se compensa scăderea cursului) au luat o formă, care nu era deloc în spiritul acordurilor internaţionale ale Organizaţiei Mondiale a Comerţului, semnate cu câţiva ani în urmă.

 Agricultura americană continuă să fie susţinută. Din 1995 până în 2004, valoarea subvenţiilor agricole este de 143.8 miliarde dolari. Dar distribuţia  ajutorului este inegală. Doar 33% dintre agricultori au primit subvenţii federale. 10% dintre beneficiari au primit subvenţii de până la  72% din sumele de referinţă. În general, principalele programe de asistenţă financiară erau axate pe sprijinirea celor mai săraci fermieri, dar prin sprijinirea producţiei, în special a culturilor de porumb. În perioada 1995-2003 s-au alocat pentru aceste culturi 37 miliarde de euro. În 2004 s-au alocat 264 milioane dolari pentru exportul de bumbac, subvenţii considerate ilegale de către OMC. În 2003, subvenţiile acordate pentru sectorul bumbacului au depăşit 2.67 miliarde dolari. 
Valoarea totală a subvenţiilor acordate pentru irigaţii, în vestul Statelor Unite, s-a ridicat la 2.5 miliarde dolari pe an. În Valea Centrală a Californiei, subvenţiile pentru agricultura irigată se ridicau la 416 milioane dolari pe an. Acest lucru explică în parte de ce fermierii plătesc mai puţin pentru apă dcât rezidenţii. 
În anul 2002, locuitorii din Los Angeles, de exemplu, plăteau aproape 600 dolari pentru un acru de teren (1 234 m³) pentru apa livrată din Colorado; agricultorii plăteau pentru aceeaşi apă 13 dolari pe acrul de teren. Aceste costuri scăzute reprezentau o zecime din cost în cazul înlocuirii resurselor. Pe lângă subvenţiile directe provenite din costul apei, agricultorii au şi alte subvenţii indirecte. Proiectul California Central Valley, de exemplu, a costat guvernul federal, în anii ‘30, aproape 3.6 miliarde dolari. S-a ajuns la un acord care prevedea că agricultorii vor plăti 1 miliard de dolari, timp de 50 de ani, după finalizarea proiectului, adică după 1950. Dar, în 2002, la 60 ani de la începerea irigţiilor, agricultorii plătiseră doar 11% din datoria lor. Mai mult decât atât, aceştia sunt scutiţi de la plata dobânzii la capitalul reinvestit, care reprezintă, de asemenea, o subvenţie imensă. 

Congresul american a refuzat sistematic să revizuiască National Reclamation Act of 1902. Această revizuire ar lipsi, cu siguranţă, mulţi agricultori de subvenţii mari. În schimb, în 1982, Congresul a retras limita de maxim 160 de acri de teren, pentru a beneficia de programe subvenţionate, extinzând-o la 960 de acri - 389 ha. Aceeaşi lege elimină obligativitatea unui fermier de a locui în apropiere de ferma sa pentru a beneficia de apa subvenţionată. De asemenea, legea permite ca marii exploatatori să-şi împartă exploataţiile mari în unităţi de 960 de acri, pentru a le permite să se conformeze noilor reglementări. 
Tabel privind responsabilii lucrărilor de irigaţii şi a surselor de finanţare

	Ţara
	Număr de membri
	Principalii responsabili
	Operaţiuni
	Finanţare

	Italia
	160 consorţii

15.4 milioane ha 
	proprietarii (terenuri, construcţii etc)

autorităţile locale
	Irigaţii
Drenaj 
Lucrări de apărare împotriva inundaţiilor 
Protecţia mediului 

Mentenanţă 
	Taxe, în funcţie de serviciile oferite 

	Ungaria
	82 (100% din localităţi) 

8 milioane ha 
	Fermieri 

Autorităţile locale

Cooperative 
	Procurarea apei 

Lucrări de apărare împotriva inundaţiilor Irigaţii

Drenaj 

Mentenanţă 
	Taxe; 

departamente ministeriale

	Marea Britanie
	150 (Anglia, Scoţia) 

1.25 milioane ha 
	Proprietarii de teren şi arendaşi
Autorităţile locale 
	Procurarea apei 

Lucrări de apărare împotriva inundaţiilor 

Drenaj

Maintenanţă
	Taxe locale  

Autorităţile locale

Guvernul - pentru marile proiecte

	Germania 
	1850 (Nordul Germaniei, o parte din localităţi) 

17.8 milioane ha 
	Proprietarii de terenuri and tenants 

Autorităţile locale 
	Procurarea apei
Lucrări de apărare împotriva inundaţiilor Mentenanţă
Apa de băut
Tratamentul apelor reziduale 
	Taxe 

Taxa pentru apa de băut şi tratamentul apelor reziduale

	Spania
	6200 comunităţi de irigatori (100% din localităţi)

3.2 milioane ha 
	Comunităţile de irigatori

Proprietarii de teren
	Distribuţia regulată a apei
Transportul şi distribuţia echipamentelor hidraulice 

Mentenanţă
	Taxe pentru proprietarii de teren (obligatorii) 

	Franţa 
	67 (Flandra, Charente, Vendée)
100.000 ha; 
 

7.000 sindicate de proprietari, 
5 mln ha

 
	Oraşele, Regiunile, Uniunile pentru terenurile inundate, 

Camerele pentru agricultură
 

Proprietarii de teren
	Procurarea apei 

Lucrări de apărare împotriva inundaţiilor Mentenanţă 
	Taxe locale 

	Belgia 
	104 (Flandra) 

308.000 ha 

76 (regiunea Walloon) 

18.800 ha
	Proprietarii de teren
	Procurarea de apă
Lucrări de apărare împotriva inundaţiilor Mentenanţă
	Taxe locale
Subvenţii municipale şi regionale pentru întreţinere
Subvenţii guvernamentale pentru investiţii în proiecte importante

	Olanda
	27 (100% din localităţi)

3.5 milioane ha
	Proprietarii de teren

Industriile poluatoare 
Locuitorii 
	Procurarea apei
Lucrări de apărare împotriva inundaţiilor Calitatea apei (incluzând tratarea apelor reziduale)

Mentenanţă 
	Taxe

Taxa provenită din principiul poluatorul plăteşte

Subvenţii governamentale pentru construcţia de noi diguri


Tipurile de irigaţii în statele membre
	ŢARA
	TIPURILE 

DE IRIGAŢII
	SURSA DE APĂ
	PERIOADA
	TIPURILE 

DE CULTURI

	GRECIA
	Predominant aspersoare, cu şi fără presiune;
sisteme prin picurare, îndeosebi în livezi, vii
	Ape de suprafaţă (85% din supraf.naţională)

Pe alocuri din surse mixte
	Irigaţii de întreţinere – de la sfârşitul primăverii până la începutul toamnei
	Pomi, porumb, bumbac, sfeclă, horticultura, viţa de vie (tradiţional: pomicultura şi horticultura)

	SPANIA
	Sisteme bazate pe forţa gravitaţională (60% din suprafaţă);
aspersoare (24% din suprafaţă);
17% sisteme prin picurare
	71% suprafaţă

28% acvifer

1% scurgeri

Circa 1% apă pură

Circa 1% apă de mare desalinizată
	Acolo unde este suficientă apa de ploaie, irigaţia este temporară, de exemplu în Cantabria şi Asturia


	Zonele continentale: porumb, sfeclă, cereale

Zona mediteraneană: citrice, horticultură, orez

Sud  - toate tipurile de culturi: porumb, tutun, orez, horticultură, măslini

	PORTUGALIA
	Îndeosebi sisteme bazate pe forţa gravitaţională
Într-o mare măsură aspersoare şi sisteme de irigaţii prin picurare
	Suprafaţă
Suprafaţa si sol
	Permanent

Permanent
	Culturi intensive şi semintenisve şi orez

	ITALIA
	33% - aspersoare
4% - canale de irigaţii

51% - sisteme bazate pe forţa gravitacionala

10% - sisteme prin picurare
	Sol 28%

Suprafaţă 72%

Apă freatică în nord, apă de suprafaţă în sud, apă freatică în zonele de coastă
	Permanent în sud, întreţinere în nord
	Măslini, viţă de vie, pomi fructiferi, cereale, horticultură, porumb, orez

	FRANŢA
	85% - aspersoare (zone arabile)
10% - sisteme bazate pe forţa gravitaţională (orezării şi zone arabile

5% - sisteme prin picurare (horticultură şi livezi)
	Sol 62%

Suprafaţa 26%

Mixte 12%
	Permanente, temporare, permanente în sud
	Graunţe de porumb - 45%

Nutret - 11%

Alte terenuri arabile - 18%

Sfecla de zahăr-  2%

Cartofi - 2%

Horticultura - 8%

Viţa de vie - 1%

Pomi fructiferi 9%

	MAREA BRITANIE
	Aspersoare/pistoale pentru stropit
	Sol şi suprafaţă
	Temporar
	Cartofi, sfeclă

	GERMANIA
	Îndeosebi aspersoare
Câteva sisteme prin picurare (2 landuri -Rheinland şi Hessen)
	Ape de suprafaţă
	Sisteme de irigaţii de întreţinere
	Păşuni si teren arabil, sere, horticultură intensivă

	OLANDA
	Sisteme bazate pe forţa gravitacionala – în partea vestică şi nordică
Aspersoare- în est, centru şi sud

Aspersoare şi sisteme de picurare – în sere
	Suprafeţele râurilor si lacurilor

Apa freatică

	Permanent

Întreţinere


	Păşuni şi terenuri arabile, horticultura, păşuni, sere


	BELGIA
	Aspersoare
	Sol

Suprafaţă
	De întreţinere si temporare
	Horticultură şi porumb

	AUSTRIA
	Aspersoare
Câteva sisteme de irigaţii prin picurare
	Sol
Suprafaţă
	De întreţinere si temporare
	Sfeclă, horticultură, viţă de vie, fructe

	DANEMARCA
	Aspersoare

Câteva sisteme de irigaţii prin picurare
	Sol 95%

Suprafaţă 5%
	Temporar
	Porumb, horticultură, sere

	LUXEMBURG
	Aspersoare
	Sol
	Intreţinere
	Extensiv 20%

Semi 20%

Intensiv 60%

	SUEDIA
	Aspersoare
	Sol 25%

Suprafaţă – lacuri, râuri si bazine de la ferme - 70%

Pământ necultivat tratat -5%


	Întreţinere
	Extensiv - 20%

Semiintensiv -  20%

Intensiv - 60%

	FINLANDA
	Asperoare
	Suprafaţă – lacuri şi râuri
	Temporar
	Unele semi-intensive, dar in principal horticultură, cartofi, sfeclă şi legume

	IRLANDA
	Aspersoare
	Suprafaţă – lacuri si râuri
	Temporar
	Cartofi noi şi legume, fructe dulci


� � HYPERLINK "http://noticias.juridicas.com/base_datos/Admin/23-1996.html" ��http://noticias.juridicas.com/base_datos/Admin/18-1996.html� 


� � HYPERLINK "http://noticias.juridicas.com/base_datos/Fiscal/12-208.t8.html#anexo1" ��http://noticias.juridicas.com/base_datos/Fiscal/12-208.t8.html#anexo1� 


� � HYPERLINK "http://noticias.juridicas.com/base_datos/CCAA/an-18-1984.html" ��http://noticias.juridicas.com/base_datos/CCAA/an-18-1984.html� 


� � HYPERLINK "http://www.mapa.es/desarollo/pags/pnr/documentos/apartado4-2.pdf" ��http://www.mapa.es/desarollo/pags/pnr/documentos/apartado4-2.pdf�

